
Στο πλαίσιο της ενότητας Νέες Τάσεις και Εξελίξεις του συνεδρίου ΕΕΕΥΤ2027 μπορείτε να προτείνετε να διοργανώσετε: 
Α. Εργαστήριο, σεμινάριο, κατάρτιση, εκπαιδευτική συνεδρία - με πρακτικό ή βιωματικό χαρακτήρα.
Β. Πάνελ - συζήτησης στρογγυλής τραπέζης.
Γ. Παρουσίαση ή επίδειξη έργου - με έμφαση σε πρακτική εφαρμογή παρά σε ερευνητικά ευρήματα.
Στην περίπτωση υποβολής αναρτημένης εργασίας (poster) ακολουθείστε το σχετικό πρότυπο. 

Προδιαγραφές συνεισφοράς
· Περιεχόμενο (επιλέξτε όσα ταιριάζουν με τον τύπο της πρότασής σας): αιτιολόγηση της πρότασης, εμπλεκόμενοι οργανισμοί, αναμενόμενα αποτελέσματα, προτεινόμενη μορφή (επιλέξτε ένα από τα παραπάνω Α, Β, Γ), συμμετέχοντες, ειδικές απαιτήσεις.
· Γλώσσα: Ελληνικά
· Προαιρετικά: μπορείτε να επεκτείνετε τη συνεισφορά σας με εκτεταμένη περίληψη 1-3 σελίδων για να δημοσιευτεί στον Τόμο Περιλήψεων του συνεδρίου ακολουθώντας τις παρακάτω οδηγίες.
Η έκταση της εκτεταμένης περίληψης της συνεισφοράς σας θα πρέπει να είναι τουλάχιστον 1 σελίδα και το πολύ έως 3 σελίδες και να περιλαμβάνει την σύντομη περίληψη και τις λέξεις κλειδιά. Ακολουθείστε αυστηρά τις προδιαγραφές αυτού του προτύπου καθόσον τα κείμενα των αναρτημένων εργασιών που θα γίνουν δεκτά από την κριτική επιτροπή της ενότητας Νέες Τάσεις και εξελίξεις θα πρέπει να έχουν ομοιομορφία γιατί θα προστεθούν στον τόμο των περιλήψεων του συνεδρίου ο οποίος θα εκδοθεί πριν το συνέδριο. 

Περίληψη
Η σύντομη περίληψη περιγραφής της πρότασής πρέπει να έχει έκταση 150-250 λέξεις, να είναι η ίδια όπως αυτή που υποβάλατε αρχικά στο σύστημα διαχείρισης του συνεδρίου και να είναι σύμφωνη με το παρόν πρότυπο υποβολής. Η περίληψη θα πρέπει να είναι γραμμένη με γραμματοσειρά Arial, μέγεθος 11 pt, μονό διάστημα και πλήρης στοίχιση (αριστερά και δεξιά). Δεν πρέπει να περιλαμβάνει αναφορές. 
Λέξεις κλειδιά: 3-5 λέξεις κλειδιά

Η μορφοποίηση του κειμένου της συνεισφοράς που θα υποβάλετε θα πρέπει να ακολουθεί αυστηρά όλες τις προδιαγραφές που περιλαμβάνονται στο παρόν πρότυπο.
Μέγεθος σελίδας Α4, περιθώρια παντού (πάνω, κάτω, δεξιά και αριστερά) 2 cm, περιθώριο βιβλιοδεσίας 0 cm, μονό διάστημα, τύπος γραμματοσειράς Arial παντού. 
Ο τίτλος της συνεισφοράς δεν πρέπει να υπερβαίνει τις 20 λέξεις, ούτε να περιέχει συντομογραφίες. Θα πρέπει να έχει μέγεθος 16 pt, έντονη γραφή (bold), στοίχιση στο κέντρο και διάκενο πριν 12 pt και μετά 12 pt. 
Τα στοιχεία των συγγραφέων να περιλαμβάνουν πρώτα το όνομα και μετά το επίθετο, σε μέγεθος 12 pt, με έντονη γραφή και κεντραρισμένα, διάκενο πριν 0 cm και μετά 12 pt και να είναι κεντραρισμένα.  Ο οργανισμός και τα email των συγγραφέων να ακολουθούν την αντίστοιχη μορφοποίηση του παρόντος προτύπου.
Το κείμενο των παραγράφων θα πρέπει να είναι 11 pt, με πλήρη στοίχιση και διάκενο πριν 0 pt και μετά 6 pt.

· Επικεφαλίδες πρώτου επιπέδου: με αρίθμηση, μέγεθος 12, έντονη γραφή, διάκενο πριν 12 pt και μετά 12 pt.
· Επικεφαλίδες δευτέρου επιπέδου: με αρίθμηση, μέγεθος 11, έντονη γραφή, πλάγια γραφή, διάκενο πριν 0 pt και μετά 6 pt.
Το κείμενο της συνεισφοράς δεν θα πρέπει να έχει αρίθμηση σελίδων. Θα πρέπει να διατηρείται η κεφαλίδα (header) σε όλες τις σελίδες με τον τίτλο του συνεδρίου, όπως στο παρόν πρότυπο. Δεν θα πρέπει να χρησιμοποιήσετε υπογράμμιση σε κάποιο σημείο του κειμένου.   
Οι λίστες στο κείμενο θα πρέπει να εμφανίζονται με bullets σε μορφή όπως παραπάνω. 
Σχήματα/Διαγράμματα: Κάθε σχήμα/διάγραμμα θα πρέπει να έχει υποχρεωτικά μοναδική αρίθμηση,  στο σύνολο του κειμένου, και οπωσδήποτε λεζάντα (τα διαγράμματα ανήκουν στην κατηγορία των σχημάτων), όπως στο παράδειγμα του Σχήματος 1. Επίσης θα πρέπει να αναφέρεται η παραπομπή του στο κείμενο της πρότασης. Θα πρέπει να εισαχθεί οπωσδήποτε εναλλακτικό κείμενο από τον επεξεργαστή κειμένου ώστε να είναι προσβάσιμα. 
Εικόνες/Φωτογραφίες: Όλες οι εικόνες/φωτογραφίες θα πρέπει να έχουν υποχρεωτικά μοναδική αρίθμηση και οπωσδήποτε λεζάντα, όπως στο παρόν υπόδειγμα. Θα πρέπει να εισαχθεί οπωσδήποτε εναλλακτικό κείμενο από τον επεξεργαστή κειμένου ώστε να είναι προσβάσιμες. 
[image: Γραφική παράσταση του σφάλματος ανάκλησης (RE) στις τιμές από 0 έως 1, συναρτήσει της πολυπλοκότητας (C) σε τιμές από 0 έως 45, για τρεις τρόπους αναπαράστασης: ακουστικό, ψηλαφητό και ακουστικο-ψηλαφητό. Τα μεγαλύτερα σφάλματα ανάκλησης παρουσιάζονται στην περίπτωση του ακουστικού τρόπου, ενώ οι τιμές σφάλματος για τους δύο άλλους τρόπους είναι σχεδόν οι ίδιες μέχρι την τιμή πολυπλοκόητας 22, στις δε μεγαλύτερες τιμές πολυπλοκότητες υπερτερεί ελάχιστα ο τρόπος ψηλαφητό-ακουστικό.

]
[bookmark: _Ref204269044][bookmark: _Toc205459853]Σχήμα 1: Εξάρτηση των σφαλμάτων ανάκλησης από την πολυπλοκότητα της έκφρασης για κάθε τρόπο.
Πίνακες: Όλοι οι πίνακες πρέπει να φέρουν μοναδική αρίθμηση και λεζάντα στο πάνω μέρος τους, όπως στο παράδειγμα του Πίνακα 1. Επίσης θα πρέπει να αναφέρεται η παραπομπή του στο κείμενο της εργασίας. 
Το κυρίως κείμενο της εκτεταμένης περίληψης συνεισφοράς μπορεί να περιλαμβάνει διάφορα μέρη κατά την κρίσης σας. Μπορείτε επίσης να περιλάβετε Αναφορές και Ευχαριστίες.  Όλα τα μέρη είναι αριθμημένα, εκτός από τις Αναφορές και Ευχαριστίες.

Επικεφαλίδα δευτέρου επιπέδου
Δεν θα πρέπει να χρησιμοποιήσετε υποσημειώσεις ή παραπομπές στο κάτω μέρος της σελίδας.
Μέσα στο κείμενο οι αναφορές γίνονται μόνο με τον αύξοντα αριθμό της πηγής, μέσα σε αγκύλες, π.χ. [1]. Στο τελευταίο μέρος της εκτεταμένης περίληψης οι αναφορές δίνονται σε μορφή APA [2].
Την πρώτη φορά που θα εμφανίζεται στο κείμενο ένας επιστημονικός όρος ο οποίος προέρχεται από μεταφρασμένο ξένο όρο θα αναφέρεται δίπλα σε παρένθεση ο αντίστοιχος ξενόγλωσσος όρος. 

[bookmark: _Toc218107247]Πίνακας 1: Συνολικός μέσος χρόνος απόκρισης (MRT) της ανίχνευσης με την τυπική απόκλιση (SD) και το εύρος για την περίπτωση τετραγώνων σε 10 dpi και 20 dpi.
	Ύψος
	10 dpi MRT  sec
	10 dpi SD      sec
	10 dpi Range sec
	20 dpi MRT   sec
	20 dpi SD      sec
	20 dpi Range sec

	H-1
	19,1
	8,1
	9-37
	7,3
	12,3
	7-60

	H-3
	28,9
	10,0
	13-56
	11,6
	14,0
	12-59

	H-5
	32,4
	13,4
	10-58
	9,4
	13,0
	9-58

	H-7
	28,5
	13,0
	8-59
	11,1
	12,6
	8-52



Η έκταση της εκτεταμένης περίληψης θα πρέπει να είναι τουλάχιστον 1 σελίδα και το πολύ έως 3 σελίδες. Προαιρετικά μπορείτε να περιλάβετε αναφορές. 

Οι εξισώσεις πρέπει να τοποθετούνται σε ξεχωριστή γραμμή, όπως το παράδειγμα στο παρακάτω παράδειγμα. Δεν θα πρέπει να έχουν την μορφή εικόνας, αλλά να έχουν δημιουργηθεί από το εργαλείο εισαγωγής εξίσωσης του επεξεργαστή κειμένου.

                                                                             
Ευχαριστίες
Αναφέρονται προαιρετικά ευχαριστίες σε πρόσωπα ή τα στοιχεία της πηγής χρηματοδότηση στην οποία βασίζεται η υποβληθείσα συνεισφορά. 

